ז' בתמוז התשע"ט  
10 ביולי 2019

שה. 2019-8310

לכבוד

עו"ד אלעד מן

הצלחה - התנועה הצרכנית לקידום חברה כלכלית הוגנת

בדואר אלקטרוני

**הנדון: יומן הממונה על שוק ההון**

סימוכין: בקשתכם מיום 19 ביוני 2019

1. בפנייתך שבנדון, ביקשת לקבל, בהתאם לחוק חופש המידע התשנ"ח-1998 (להלן - **חוק חופש המידע**), את יומנו של הממונה על שוק ההון, ביטוח וחיסכון, ד"ר משה ברקת.
2. במענה לבקשתך, מצורף היומן של ד"ר משה ברקת, הממונה על שוק ההון. ביומן מפורטים כל הפגישות מיומן הממונה החל ממועד כניסתו לתפקיד ועד ליום 30 ביוני 2019. היומן מצורף כקובץ אקסל, כאשר כל שורה בקובץ מציינת פגישה.
3. מספר הבהרות:
   1. פגישות ואירועים פרטיים - פגישות ואירועים פרטיים צוינו ביומן כ"פרטי" או "אישי", וזאת לאור היותם אירועים פרטיים, ובהתאם להוראת סעיף 9(א)(3) לחוק חופש המידע.
   2. פגישות עבודה עם עובדי הרשות:
      1. פגישות עם בעלי תפקידים בכירים ברשות - ביומן צויינו הפגישות, ובעלי התפקידים צוינו על פי רוב בשמותיהם הפרטיים, כדלקמן:

חברי הנהלת הרשות:

עמית גל, יואב גפני, עבד חסדייה, ברוך לוברט, אסף מיכאלי, עמיר פלד, ארז רבן, הראל שרעבי;


יועצי הממונה: טל הפלינג, אוהד מעודי;

דובר הרשות : רם אלפיה;

* + 1. פגישות עם עובדים שאינם בכירים - ביומן פורטו הפגישות, ללא ציון שמות העובדים, אלא צוין "עובד רשות".
    2. אירועים פרטיים של עובדי הרשות שהופיעו ביומן - מצוינים כאירוע פרטי של עובד הרשות, כגון "עובד רשות - פרטי", או "עובד רשות - חופש".
  1. הושמטו מספרי טלפון וכתובות דוא"ל, בהתאם להוראות סעיף 9(א)(3) לחוק חופש המידע;
  2. התייחסות לשורות פרטניות:
     1. שורה 802 - מדובר בפגישה פנימית, שהתקיימה עם עובדי הרשות. הושמט שם הגוף המפוקח מנושא הפגישה, בשל העובדה שמדובר בנושא שעדיין מצוי בהליך גיבוש מדיניות, ולאור הוראות סעיפים 9(ב)(1), 9(ב)(2) ו9(ב)(4);
     2. שורה 435, 442, 616, 722, 1045 - מדובר בפגישות פנימיות, שהתקיימו עם עובדי הרשות. הושמטו שמות הגופים המפוקחים מנושא הפגישה, בשל העובדה שמדובר בנושאים שעדיין מצויים בהליך גיבוש מדיניות, ולאור הוראות סעיפים 9(ב)(1), 9(ב)(2) ו9(ב)(4) לחוק חופש המידע;
     3. שורה 477 - הושמטו פרטי צד ג', בשל חשש לגילוי מידע בעל שווי כלכלי, ולאור הוראת סעיף 9(ב)(6) לחוק חופש המידע.

1. בהתאם לסעיף 7(ו) לחוק חופש המידע, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.

בכבוד רב,



ליאת שטרק, עו"ד

ממונה על חופש המידע

העתק:

ד"ר משה ברקת, הממונה על שוק ההון, ביטוח וחיסכון